พระราชกฤษฎีกา
ค่าตอบแทนและค่าใช้จ่ายอันเกี่ยวกับการเดินทาง
ไปปฏิบัติหน้าที่ต่างท้องที่ของประธานกรรมการและกรรมการกิจการกระจายเสียง
กิจการโทรทัศน์ และกิจการโทรคมนาคมแห่งชาติ
พ.ศ. ๒๕๖๖

พระบาทสมเด็จพระปรเมนทรรามาธิบดีศรีสินทรมหาวชิราลงกรณ
พระวชิรเกล้าเจ้าอยู่หัว
ให้ไว้ ณ วันที่ ๑ มิถุนายน พ.ศ. ๒๕๖๖
เป็นปีที่ ๘ ในรัชกาลปัจจุบัน

พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
มีพระบรมราชโองการโปรดเกล้าฯ ให้ประกาศว่า
โดยที่เป็นการสมควรปรับปรุงค่าตอบแทนและค่าใช้จ่ายอันเกี่ยวกับการเดินทางไปปฏิบัติหน้าที่
ต่างท้องที่ของประธานกรรมการและกรรมการกิจการกระจายเสียง กิจการโทรทัศน์ และกิจการโทรคมนาคม
แห่งชาติ
อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย และมาตรา ๒๖
วรรคสองและวรรคสาม แห่งพระราชบัญญัติงค์กรจัดสรรคลื่นความถี่และกำกับการประกอบกิจการ
วิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า “พระราชกฤษฎีกาค่าตอบแทนและค่าใช้จ่าย
อันเกี่ยวกับการเดินทางไปปฏิบัติหน้าที่ต่างท้องที่ของประธานกรรมการและกรรมการกิจการกระจายเสียง
กิจการโทรทัศน์ และกิจการโทรคมนาคมแห่งชาติ พ.ศ. ๒๕๖๖”

มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

มาตรา ๓ ให้ยกเลิกพระราชกฤษฎีกาค่าตอบแทนและค่าใช้จ่ายอันเกี่ยวกับการเดินทาง
ไปปฏิบัติหน้าที่ต่างท้องที่ของประธานกรรมการ รองประธานกรรมการ และกรรมการกิจการกระจายเสียง
กิจการโทรทัศน์ และกิจการโทรคมนาคมแห่งชาติ พ.ศ. ๒๕๕๖

มาตรา ๔ ในพระราชกฤษฎีกานี้

“ประธานกรรมการ” หมายความว่า ประธานกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ

“กรรมการ” หมายความว่า กรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ

“การเดินทางไปปฏิบัติหน้าที่ต่างท้องที่” หมายความว่า การเดินทางไปปฏิบัติหน้าที่ชั่วคราว
ทั้งในประเทศและต่างประเทศ

มาตรา ๕ ให้ประธานกรรมการและกรมการได้รับค่าตอบแทนเหมาจ่ายเป็นรายเดือน
ตามอัตราในบัญชีท้ายพระราชกฤษฎีกาฉบับนี้ ทั้งนี้ ตั้งแต่วันที่มีพระบรมราชโองการแต่งตั้งให้ดำรงตำแหน่ง

มาตรา ๖ ให้ประธานกรรมการและกรมการมีสิทธิได้รับค่าใช้จ่ายอันเกี่ยวกับการเดินทาง
ไปปฏิบัติหน้าที่ต่างท้องที่ และให้นำพระราชกฤษฎีกาข้างกล่าว มาใช้บังคับแก่ค่าใช้จ่าย
อันเกี่ยวกับการเดินทางไปปฏิบัติหน้าที่ต่างท้องที่ของประธานกรรมการและกรมการตามพระราชกฤษฎีกาฉบับนี้
ด้วยโดยอนุโลม โดยให้ประธานกรรมการและกรมการได้รับสิทธิในอัตราเดียวกับรัฐมนตรี

มาตรา ๗ ให้ประธานกรรมการและกรรมการที่ได้รับพระบรมราชโองการแต่งตั้ง
ให้ดำรงตำแหน่งอยู่แล้วในวันที่พระราชกฤษฎีกานี้ใช้บังคับ มีสิทธิได้รับค่าตอบแทนตามพระราชกฤษฎีกานี้
นับแต่วันที่มีพระบรมราชโองการแต่งตั้งให้ดำรงตำแหน่ง

มาตรา ๘ ให้นายกรัฐมนตรีรักษาการตามพระราชกฤษฎีกานี้

ผู้รับสนองพระบรมราชโองการ
พลเอก ประยุทธ์ จันทร์โอชา
นายกรัฐมนตรี

# บัญชีค่าตอบแทนของประธานกรรมการและกรรมการ
## กิจการกระจายเสียง กิจการโทรทัศน์ และกิจการโทรคมนาคมแห่งชาติ
<table>
<thead>
<tr>
<th>ตำแหน่ง</th>
<th>ค่าตอบแทน (บาท/เดือน)</th>
</tr>
</thead>
<tbody>
<tr>
<td>ประธานกรรมการ</td>
<td>๓๖๑,๑๖๗</td>
</tr>
<tr>
<td>กรรมการ</td>
<td>๒๘๙,๑๖๗</td>
</tr>
</tbody>
</table>

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่การกำหนดอัตราค่าตอบแทนสำหรับประธานกรรมการและกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติตามพระราชกฤษฎีกาค่าตอบแทนและค่าใช้จ่ายอันเกี่ยวข้อง การเดินทางไปปฏิบัติหน้าที่ต่างท้องที่ของประธานกรรมการและกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ

พ.ศ. ๒๕๕๖ ได้ใช้บังคับมาเป็นเวลานาน ไม่สอดคล้องกับสภาพการณ์ทางเศรษฐกิจที่เปลี่ยนแปลงไปสมควรปรับปรุงอัตราค่าตอบแทนดังกล่าวให้เหมาะสม จึงจำเป็นต้องตราพระราชกฤษฎีกาฉบับใหม่นี้